পেতে চাই মুক্ত বাতাসের স্বাদ।

------------------------------------------------

এ,কে,এম সাইফুল ইসলাম

বৃষ্টি পড়ে

বৃষ্টি ঝরার শব্দ শুনতে চাই

কিছু খুঁজি ওখানে যদি পাই।

বৃষ্টি থামে রৌদ্র আসে

অপেক্ষায় থাকি যদি রংধনুর দেখা পাই,

ওখানেও খুঁজি অপরুপ দৃশ্যমান কিছু

আকাশ পানে তাকাই।

বৃষ্টির জল, নদীর স্রোতধারা বহমান দেখি

চলছে বিশাল জলরাশি তার নিজস্ব ধারায়।

দেখি ভাসমান শত নৌকোর সারি

আনন্দে গাইছে গান মাঝি

অনেক পথ দিতে হবে পারি।

সময় যাচ্ছে সময়ের গতিতে,

প্রকৃতি তার চলছে আপন গতিতে

একটু নিঃশ্বাস নিতে পেতে বিশুদ্ধ বাতাস

ছুটে চলে মানুষ প্রকৃতির টানে,

কেউ যায় প্রয়োজনে লতাপাতা আহরণে

কেউবা ঘুরে ঘুরে করে ব্যয় সময় আনন্দ চিত্তে

মুক্ত পাখিদের উড়াউড়ি পাখির কিচিরমিচির গুঞ্জনে।

বিচিত্র এ পৃথিবী!

বিচিত্র মানুষ!

কেউবা খুঁজে বেড়ায় একটু খাবার

অপেক্ষায় বসে আছে রাস্তায়

পাথর বেঁধে পেটে।

সময়ের বৈরী আবহাওয়ায় সবই ওলটপালট।

বিচিত্র পৃথিবী বলি তোমায়

আর কতো পরীক্ষা দিতে হবে

আর কতো প্রাণ দিলে খুশি হবে তুমি

নিশ্চিহ্ন হবে বিপদাপদ কবে?

মোরা ফুল পাখিদের মেলা দেখবো কবে?

এক নতুন পৃথিবী দেখা হবে কবে সবাই মিলে।

বুক ভরা আনন্দে তোমার বুকে ছুটে চলা

জেলখানার বন্দি জীবন ভালো লাগে না আর

মনের সাধ আহলাদে ধরছে পচন

চাই বেকসুর খালাস পেতে চাই মুক্ত বাতাসের স্বাদ।

----------------------